BASES DA CONVOCATORIA DE DÚAS BOLSAS DE TÉCNICO SUPERIOREN SAÚDE AMBIENTAL E TÉCNICO SUPERIOR EN LABORATORIO CLÍNICO EBIOMÉDICO OU EN LABORATORIO DE ANÁLISIS CLÍNICOS
ADMINISTRACIÓN LOCAL — Provincial — Deputación Provincial (Bolsas de emprego, 16/10/2015)

Con fundamento no artigo 35.2. b da Lei 7/1985, de 2 de abril, reguladora das bases do réxime local (LRBRL), e de conformidade coa proposta do xefe do Servizo da Estación Fitopatolóxica de Areeiro, a Xunta de Goberno da Deputación de Pontevedra, na sesión do 09 de outubro de 2015, acordou aprobar a convocatoria de dúas bolsas, unha para persoal técnico superior en saúde ambiental e outra para persoal técnico superior en laboratorio clínico e biomédico ou en laboratorio de diagnóstico clínico, segundo as seguintes: Estas bases regulan o procedemento que se seguirá para a concesión de dúas bolsas de formación, unha para persoal técnico superior en saúde ambiental e outra para persoal técnico superior en laboratorio clínico e biomédico ou en laboratorio de diagnóstico clínico, que se destinan á execución dun proxecto de investigación previsto no Convenio de colaboración subscrito entre a Deputación de Pontevedra e a Consellería do Medio Rural e do Mar da Xunta de Galicia. Este proxecto ten por obxecto a determinación e o estudo dos patóxenos que xeran pragas e enfermidades agrícolas e forestais, así como o desenvolvemento de métodos eficaces de loita contra elas, que requiren a realización de tarefas de mostras de campo, preparación de mostras para a súa análise no laboratorio, ensaios de control, e detección e diagnóstico de axentes fitopatóxenos. Poderanse beneficiar destas bolsas as persoas físicas que, con plena capacidade de obrar, e sen estaren inhabilitadas para a obtención de axudas e subvencións públicas, reúnan os seguintes requisitos: A dotación económica das bolsas será de 700 € ó mes cada unha, cantidade que se imputará á aplicación 15/413.4123.481.01 do Orzamento provincial. O pagamento das bolsas realizarase a partir da incorporación de cada persoa, por mensualidades completas ou por fraccións, proporcional ó tempo que dure a bolsa para os casos nos que a persoa inicie ou finalice a súa relación nunha data que non coincida co mes natural. Esta cantidade será incompatible con calquera outra remuneración ou axuda por parte das administracións públicas ou entidades privadas a partir do momento no que sexa concedida. A presentación de solicitudes poderá facerse no Rexistro xeral da Deputación (avda. Montero Ríos, s/n, aberto de luns a sábado), na súa sede de Vigo (rúa Oporto, 3, de luns a venres), ou a través de calquera dos procedementos establecidos no art.38.4 da Lei 30/92, de 26 de novembro, de réxime xurídico das administracións públicas e do procedemento administrativo común (LRXAP/PAC); as solicitudes que se presenten a través da oficina de Correos deberán entregarse nun sobre aberto para seren seladas e datadas polo funcionariado de Correos antes de seren certificadas. O prazo de presentación de solicitudes será de 20 días naturais, contados a partir do seguinte ó da publicación desta convocatoria no Boletín Oficial da Provincia de Pontevedra (BOPPO). Coa solicitude (anexo I) entregarase a seguinte documentación: Para a presentación das solicitudes as persoas interesadas estarán ó disposto no artigo 23, apartados 3, 4 e 5 da LXS, en todo o que sexa de aplicación, ademais do recollido no apartado primeiro desta cláusula. Para a selección do persoal bolseiro constituirase unha comisión, que estará integrada polos seguintes membros: O Servizo de Recursos Humanos e Formación, á vista da acta da Comisión seleccionadora, formularalle a proposta de adxudicación das bolsas convocadas á Xunta de Goberno da Deputación a favor das persoas aspirantes que considere máis idóneas e que acadasen a máxima puntuación, indicando as que quedaron de suplentes para os casos de renuncia, incumprimento de obrigas, incapacidade sobrevida ou calquera outra causa que implique a perda da condición como persoal bolseiro. Contra este acordo poderase interpoñer un recurso potestativo de reposición, de conformidade co previsto nos artigos 116 e 117 da LRXAP/PAC, ou, directamente, un recurso contencioso-administrativo, no prazo de dous meses, contados desde o día seguinte ó da notificación da Resolución, de conformidade coa Lei 29/1998, de 13 de xullo, reguladora da xurisdición contencioso-administrativa. Establécense as seguintes condicións xerais: En calquera momento a Xunta de Goberno poderá, por proposta do xefe do Servizo da Estación Fitopatolóxica de Areeiro e mediante unha Resolución motivada, revogarlle a bolsa á persoa adxudicataria que non cumpra debidamente as condicións esixidas nestas bases ou as normas xerais de funcionamento do Servizo, aténdose ó establecido no artigo 36 e nos seguintes da LXS, e suspendendo o aboamento da bolsa. Neste sentido, daranse por finalizadas as prácticas da bolsa cando se concorra nalgunha das seguintes causas: De concorrer algunha das causas previstas no artigo 37 da LXS poderá esixirse o reintegro total cando se incumpran as condicións impostas para a concesión e a execución da bolsa. En caso de enfermidade ou accidente, a persoa bolseira percibirá a prestación correspondente da Seguridade Social. En tal caso, a Deputación non complementará ningunha cantidade adicional á citada prestación. Esta situación non ocasionará a finalización das prácticas, salvo que a ausencia exceda os 30 días. No suposto de que se supere este prazo a institución provincial poderá dar por concluída a práctica laboral da persoa beneficiaria da bolsa. No caso de que a persoa bolseira renuncie antes da finalización do período de prácticas deberá informar a persoa encargada da súa titoría e presentar no Rexistro xeral do organismo provincial a correspondente solicitude, dirixida ó Servizo de Recursos Humanos e Formación, cunha antelación mínima de quince días á data da baixa. Nesta situación o Servizo da Estación Fitopatolóxica de Areeiro poderá solicitar que se cubra a bolsa que queda vacante polo tempo restante coa incorporación da candidatura suplente, segundo a orde de puntuación obtida no proceso de selección. Son obrigas das persoas beneficiarias as seguintes: Son dereitos das persoas bolseiras os seguintes: As persoas beneficiarias destas bolsas estarán sometidas ás responsabilidades e ó réxime sancionador que, sobre infraccións administrativas en materia de subvencións, establecen os artigos do 52 ó 69 da LXS. Transcorridos tres meses desde o final do proceso selectivo a documentación presentada, excepto a instancia, destruirase, polo que se lles recomenda ás persoas interesadas que a retiren no prazo referido. A convocatoria, a selección para a adxudicación da bolsa e a realización dos traballos ós que dan dereito cinguiranse ó previsto nestas bases, na LXS e na LRXAP/PAC. Pontevedra, O Deputado, Wouter Sardinero Docando.—O Secretario, Carlos Cuadrado Romay.